paragraph_text: Opel Antara je terenski automobil srednje klase (tzv. crossover SUV) kojeg od jeseni 2006. godine proizvodi njemački Opel. Antara se uglavnom smatra nasljednicom modela Frontera, koji se prestao proizvoditi 2004. godine, iako je, za razliku od tog modela koji je bio čistokrvni terenac, u njezinu slučaju ponajprije riječ o cestovnom vozilu koje izgledom nalikuje na terensko.